***Mieli pedagogai, labai laukiame jūsų stendinių pranešimų, kurie atspindėtų jūsų gerąją patirtį arba jūsų veiklos tyrimus!***

***Norėtume jūsų pavardes įtraukti į konferencijos programą bei laiku išrašyti pažymėjimus, todėl prašome užsiregistruoti ir pateikti informaciją apie jūsų stendinį pranešimą iki 2017-12-04***

***el. paštu*** **info.grinceviciutes@vilniausmuziejai.lt****.**

***Stendinio pranešimo esmė***

 Stendinis pranešimas yra iliustruota anotacija, paaiškinanti, kodėl Jūsų tyrimas / geroji patirtis yra svarbūs, kuo prisideda prie jau esamų žinių, koks tyrimo objektas, tikslai ir uždaviniai, kokie metodai buvo naudojami, ką suradote (išvados) ir ką siūlote daryti toliau (rekomendacijos). Prašome į plakatą nekelti visos savo tyrimo / gerosios patirties informacijos – pasirinkite keletą svarbiausių idėjų. Pranešimą galite ruošti lietuvių arba anglų kalba.

***Stendinio pranešimo apimtis ir išvaizda***

 Mūsų stendų išmatavimai yra 1 x 2 metrų. Stendinis pranešimas turėtų būti parengtas A1 arba A2 formato lape — (horizontaliai arba vertikaliai).

 Plakato teksto apimtis yra ribota – apie 250 žodžių. Siekiant, kad jūsų stendinis pranešimas būtų informatyvus ir patrauklus, tekstas turėtų užimti ne daugiau, kaip 70 proc. plakato ploto.

 Paveikslai ir lentelės daugiau pasako nei tekstas. Geriausia naudoti tamsų šriftą ant šviesaus fono. Dauguma skaitys tekstą 1-2 metrų atstumu, tad rekomenduojame spausdinti informaciją šiuo būdu:

Plakato pavadinimas – 85 pt.

Autorių pavardės 54 pt.

Antraštės – 44 pt., paantraštės – 36 pt.

Tekstas – nuo 24 iki 34 pt.

Paaiškinimai po iliustracijomis – 18 pt.

***Stendo eksponavimas***

 Konferencijos organizatoriai parūpins stendus ir tvirtinimo priemones Jūsų plakatui. Konferencijos dieną prie registracijos Jums nurodysime, kur kabinti savo plakatą. Prašome tai atlikti prieš konferencijos pradžią.